‏- סדרה של NETFLIX -
‏האם אנחנו מין שסובל מאמנזיה?
‏האם יכול להיות ששכחנו ‏חלק חשוב בסיפור שלנו?
‏שמי גראהם הנקוק,
‏וארכאולוגים רבים שונאים אותי ‏בגלל מה שאני מנסה לגלות.
‏הרעיון של ציוויליזציה מפותחת ‏אבודה מעידן הקרח
‏מאיים מאוד על הזרם המרכזי בארכאולוגיה
‏משום שהוא ממוטט את הבסיס של התחום כולו.
‏ומסיר את היסודות.
‏לא אכפת לי מזה.
‏יש אנשים שמגיעים, וההשפעה שלהם…
‏- ג'ו רוגן ‏פודקאסטר -
‏משנה את הדרך שבה אנשים רואים דברים.
‏גראהם הנקוק הוא אדם,
‏שלמרות כל העלבונות…
‏- תיאוריות מגוחכות -
‏וכל האנשים שמזלזלים בעבודתו…
‏- זבל -
‏…הוא ממשיך עוד ועוד במסעו.
‏מה שאכפת לי ממנו הוא ללמוד שיעורים מהעבר
‏כדי להפיג את הערפל ששורר סביב הפרהיסטוריה.
‏וזה ערפל, משום שאין תיעוד.
‏עלינו ליצור תמונה של העבר ‏באמצעות ראיות מקוטעות.
‏סיפורי עם, אגדות, מיתוסים.
‏בשבילי, כל אלה ראיות חשובות.
‏ואחת מהמיתולוגיות המסתוריות ‏והחושפניות ביותר בפרהיסטוריה
‏מגיעה אלינו דרך ‏התרבויות הקדומות של מקסיקו.
‏שורד בימי כאוס
‏בחיפושיי אחר ציוויליזציה אבודה,
‏הגעתי לארץ מלאה בעמקים פוריים ‏ובהרי געש לוחשים.
‏- מפרץ מקסיקו - מקסיקו - האוקיינוס השקט -
‏זה מחוז פואבלה, שממזרח למקסיקו סיטי.
‏- פואבלה -
‏- מקסיקו סיטי -
‏מיקומה של העיר המאוכלסת-ברציפות ‏העתיקה ביותר במדינה, צ'ולולה.
‏- צ'ולולה -
‏היום היא מטרופולין מודרני ‏עם יותר מ-100,000 תושבים,
‏והיא אוצרת סוד קדום בליבה.
‏ההיסטוריה נכתבת על ידי המנצחים.
‏זה נכון במיוחד במקסיקו.
‏כשהקונקיסטאדורים הגיעו לצ'ולולה ב-1519,
‏הם טבחו בתושביה,
‏וחיסלו לא רק את התרבות שלהם,
‏אלא גם כמעט כל זכר
‏לתרבויות עתיקות שקדמו לה.
‏אבל הפולשים לא יכלו למחוק הכול.
‏הקונקיסטאדורים הניחו בהתחלה ‏שהגבעה הזו היא רק גבעה,
‏והם בנו כנסייה בראשה.
‏אבל הגבעה הזו ‏אינה מאפיין טבעי כפי שטועים לחשוב.
‏למעשה, זו האנדרטה ‏העצומה ביותר שנבנתה אי פעם.
‏ולמרות זאת, רוב הסיכויים ‏שמעולם לא שמעתם עליה.
‏זו הפירמידה הגדולה של צ'ולולה.
‏- הפירמידה הגדולה של צ'ולולה -
‏לאחר מאות שנים של הזנחה וביזה,
‏בלתי אפשרי להבין
‏את הגודל העצום של מה שעמד כאן בעבר.
‏אבל אנחנו יכולים לנחש ‏כיצד היא ודאי נראתה בשיאה.
‏מעריכים שהפירמידה הגדולה של צ'ולולה
‏התנשאה לגובה של לפחות 213 רגל, 65 מטר.
‏ראיות מצביעות על כך שהיא הוקדשה במקור
‏לאל הגשם והשיטפונות המקסיקני הקדום,
‏שהאצטקים הכירו בשם טלאלוק.
‏היא נבנתה בעיקר מבוץ, קש ולבני טיט,
‏והיא לא הייתה גבוהה ‏כמו הפירמידה הגדולה של גיזה שבמצרים,
‏אבל שטחה היה גדול כמעט פי שלושה,
‏כשבסיסה הוא 400 על 400 מטר,
‏שטח השווה לכמעט 30 מגרשי פוטבול,
‏מה שהופך אותה לאנדרטה הגדולה ביותר
‏שנבנתה אי פעם ‏על ידי כל ציוויליזציה בעולם כולו.
‏ארכאולוגים קבעו במהירות
‏שבניית הפירמידה הושלמה לפני כ-800 שנים,
‏בסביבות 1200 לספירה.
‏אבל כשהם התחילו לכרות מנהרות בגוף המבנה
‏מה שהם גילו בתוכה הדהים אותם.
‏זו הרגשה סוראליסטית
‏לרדת לתוך הפירמידה הגדולה ביותר בעולם.
‏בתוכה יש ציורי קיר יפהפיים
‏של סצנות מיתולוגיות ויצורים מיתולוגיים…
‏והצצות מפתות לשכבות בנייה רבות.
‏האם הן מציגות רמזים ‏לגבי התעלומה הגדולה ביותר של האתר?
‏האם זה עשוי להיות חלק ממורשת גלובלית
‏שהשאירה ציוויליזציה פרהיסטורית מפותחת?
‏איתי נמצא אחד מהמומחים המובילים בעולם ‏לפירמידה הגדולה של צ'ולולה,
‏האנתרופולוג והארכאולוג ‏מאוניברסיטת קלגרי, ג'ף מקאפרטי.
‏אנחנו במרכזה של האנדרטה העצומה ביותר
‏שנבנתה בעולם העתיק.
‏- ד"ר ג׳פרי מקאפרטי ‏אוניברסיטת קלגרי -
‏התחושה כמעט זהה לרגע שבו אתה נכנס לכנסייה.
‏אתה יודע, יש תחושה מוחשית ‏של הילת הכוח הזה.
‏המנהרות האלו נחפרו ‏בידי ארכאולוגים מקסיקנים.
‏יש פה שמונה ק"מ של מנהרות.
‏זה יוצא דופן. שמונה ק"מ? ‏-כן.
‏באמצעות המנהרות האלה
‏ארכאולוגים גילו תגלית מדהימה.
‏הפירמידה של צ'ולולה היא רק האחרונה
‏בסדרת פירמידות עתיקות יותר החבויה מתחתיה.
‏בתוכה, פירמידה עתיקה עוד יותר
‏משנת 800 לספירה בערך,
‏ומתחתיה, עוד פירמידה
‏שנבנתה לפחות 500-200 שנים מוקדם יותר.
‏בסופו של דבר, כמו בובות מטריושקה רוסיות,
‏אנחנו מגיעים אל מה שנחשבת ‏לפירמידה הראשונה והעתיקה ביותר שנבנתה פה,
‏שגם גודלה מרשים, ‏כשבסיסה 120 מ"ר וגובהה 17 מטרים.
‏מתי החלה הבנייה פה?
‏הראיות המוקדמות ביותר לבניית אזור הטקסים
‏מתוארכות לסביבות 500 לפנה"ס.
‏זו הייתה פירמידה בגודל יפה.
‏ואז, עם הזמן, היא הורחבה,
‏מין מבנה מעל מבנה.
‏אז פרויקט בניית הפירמידה הזה ‏ודאי התבצע על ידי כמה דורות,
‏בטווח של 1,700 שנים, ואולי יותר,
‏עובדה שארכאולוגים מקבלים היום.
‏אבל המלומדים המודרניים
‏לא יודעים כמעט דבר על הארכיטקטים המקוריים
‏או על הסיבות שבגינן ‏הם בחרו לבנות פה פירמידה.
‏אלה בדיוק התעלומות שהכי מעניינות אותי.
‏יש לך תחושה שאולי חסר משהו
‏בסיפור הארכאולוגי וההיסטורי ‏של מקסיקו העתיקה?
‏טוב, בלי להיות דרמטי מדי,
‏אני חושב שהבנה עמוקה יותר של צ'ולולה
‏תשנה את תפיסת ההיסטוריה ‏המסו-אמריקאית בצורה מהותית.
‏זה חור שחור.
‏זה חור שחור בהיסטוריה המקסיקנית.
‏אתה חושב שהיה כאן משהו ‏לפני בניית הפירמידה הראשונה?
‏הפירמידה נבנתה מעל מעיין חשוב.
‏כן.
‏המעיין מייצג מסדרון לעולם הבא,
‏אז ברור שזה היה חלל קדוש חשוב
‏ומרכז טקסים.
‏העובדה שהפירמידה היא המבנה
‏שנבחר להיבנות באתר הזה אינה מקרית.
‏להפך, אני מאמין שזה רמז קריטי
‏להבנת המניעים של הבנאים המקוריים,
‏משום שחוזר כאן נושא שמצוי ברחבי העולם.
‏- גונונג פדאנג ‏אינדונזיה -
‏כבר חשפנו ראיות
‏לפירמידה מדורגת דומה ‏בגונונג פדאנג שבאינדונזיה,
‏שגם מתחתיה יש מעיין קדוש.
‏הדפוס הזה קיים ‏לא רק במקסיקו או באינדונזיה.
‏זה כך גם בחדר התת-קרקעי
‏מתחת לפירמידה הגדולה של גיזה.
‏- הפירמידה הגדולה של גיזה ‏מצרים -
‏לדעתי, זה המקום הקדוש הראשון במישור גיזה,
‏והפירמידות נבנו מעליו מאוחר יותר, ‏כדי לחלוק לו כבוד.
‏פירמידת השמש שבטאוטיווקאן ‏עומדת מעל מערה טבעית.
‏- טאוטיווקאן ‏מקסיקו -
‏המערה שונתה מעט
‏ואז בנו פירמידה מעליה.
‏אבל הדבר הראשון היה המקום עצמו,
‏האתרים הקדושים, והפירמידות מסמנות אותם.
‏מתחילים במקום
‏שמסיבה זו או אחרת נחשב לקדוש,
‏מקום עם משיכה מיוחדת שגרמה לאנשים לחוש
‏שהוא חשוב ושיש לו משמעות.
‏הפירמידה הגדולה של צ'ולולה ‏חולקת תכונה מרכזית נוספת
‏עם פירמידות עתיקות ברחבי העולם.
‏רמזים על חדרים חבויים.
‏זמן קצר לאחר שהספרדים כבשו את מקסיקו,
‏עד ראייה מהימן, האב ברנרדינו דה סאהגון,
‏דיווח כי הפירמידה הגדולה של צ'ולולה ‏הייתה מלאה במכרות ובמערות.
‏כיום, חוקרים מודרניים איששו את התגלית הזו.
‏אחד הארכאולוגים הקודמים גילה, ‏איפשהו בתוך הפירמידה,
‏חדר פתוח.
‏והיו מנהרות שהובילו לתוכו.
‏זה מעולם לא פורסם.
‏אני לא יודע מה המצב הנוכחי.
‏זה רמז די מפתה. ‏-אתה חושב?
‏האם חפרו בחדר ההוא? האם חזרו לחקור אותו?
‏לא ככל הידוע לי.
‏למה החדר הפנימי הזה מעולם לא נחקר שוב?
‏אילו סודות הוא עשוי להכיל
‏על כוונותיהם של הבנאים המקוריים?
‏בכל מקרה, העובדה שבתוך ‏הפירמידה הגדולה של צ'ולולה
‏קיים בכלל חדר פנימי,
‏כמו דומותיה בגונונג פדאנג ובגיזה…
‏- גונונג פדאנג ‏אינדונזיה -
‏- הפירמידה הגדולה של גיזה ‏מצרים -
‏היא עוד תכונה בולטת המשותפת למבנים האלה.
‏וזה לא הכול.
‏אז די מקובל לחשוב שהמבנה הזה
‏מכוון לעבר השמש השוקעת
‏בנקודת ההיפוך הקיצית. ‏-נכון.
‏השמש שוקעת בין שני הרי הגעש במערב,
‏כך שהכיוון קשור מאוד לנקודת ההיפוך.
‏אנחנו יודעים שהילידים המסו-אמריקאים ‏ידעו הרבה על המחזורים האסטרונומיים.
‏וכך היו גם המצרים הקדומים ‏שבנו את הפירמידה הגדולה של גיזה
‏כך שתהיה מכוונת בדיוק ‏לעבר הצפון האסטרונומי האמיתי.
‏העובדה שלפירמידות העתיקות האלה,
‏שלכאורה, לא היו לבנאים שלהן ‏שום קשר זה עם זה,
‏יש כל כך הרבה במשותף, היא תעלומה.
‏זה רק צירוף מקרים?
‏אני לא חושב כך.
‏ההשקפה הכללית שהארכאולוגיה מציגה…
‏- קהואצ'י ‏פרו -
‏היא שהפירמידות נבנו בצורה הזו
‏כי זו הייתה הדרך הכי קלה ליצור מבנה גבוה.
‏- הזיגוראת של אור ‏עיראק -
‏- אל טחין ‏מקסיקו -
‏הבעיה היא שהמבנים האלה מקושרים בכל העולם
‏לרעיונות רוחניים מסוימים מאוד.
‏מה קורה לנו אחרי מותנו?
‏זה תמיד קשור למבנים בצורת פירמידות,
‏וזה המצב, כשתמצאו אותם במקסיקו,
‏כשתמצאו אותם במצרים העתיקה,
‏כשתמצאו אותם בקמבודיה ‏או כשתמצאו אותם בהודו.
‏זה פרט שנוגד את ההשקפה המקובלת בזרם המרכזי
‏שתרבויות אנושיות שונות ברחבי העולם…
‏- הפירמידות של מרואה ‏סודאן -
‏המציאו את הפירמידות בנפרד.
‏- צ'יצ'ן איצה ‏מקסיקו -
‏- אל טחין ‏מקסיקו -
‏בעיניי זה מרמז
‏על כך שמשהו אחר קרה מאחורי הקלעים.
‏האם יכול להיות שאנחנו עדים ‏להתגלגלות של תוכנית אב מדהימה?
‏מורשת משותפת מציוויליזציה גלובלית אבודה
‏שסיפקה את הזרעים ואת ההשראה
‏שמהם צמחו אחר כך ציוויליזציות רבות.
‏זו אפשרות שמעלה את השאלה
‏האם לפרויקט בניית הפירמידה בצ'ולולה
‏עשויים להיות מקורות עתיקים יותר ‏משסבורים רוב הארכאולוגים.
‏מה לגבי תיארוך המבנה?
‏יש תיארוך פחמן מהשלבים הכי מוקדמים?
‏לא. יש לנו כלי קרמיקה דומים ‏לכאלה שנחשפו באגן מקסיקו
‏שמתוארכים לסביבות 1000 לפנה"ס.
‏זה מספיק בשביל שנהיה בטוחים בסיפור כולו?
‏לא. הייתי אומר שממש לא.
‏וצריך לבצע המון עבודה
‏לאורך כל הפרהיסטוריה המקסיקנית. ‏-כן.
‏אני לא מטיל ספק בראיות הארכאולוגיות
‏שמתארכות את בניית האנדרטה הראשונה
‏באתר הפירמידה הגדולה של צ'ולולה
‏ללפני כ-2,300 שנים, ‏אבל יש במקסיקו פירמידות עתיקות יותר.
‏- פירמידת לה ונטה -
‏- הפירמידה של צ'ולולה -
‏והדברים שבאמת מעניינים אותי ‏הם הרעיונות שעליהם כל הראיות מבוססות.
‏עד לשנת 1519, ‏כשהקונקיסטאדורים הספרדים הגיעו,
‏הפירמידה הגדולה של צ'ולולה ‏הגיעה למצב רעוע.
‏אבל כשהם הבינו שהיא הרבה יותר מסתם גבעה,
‏ושאלו מי בנה אותה,
‏תושבי המקום סיפרו להם אגדה מרתקת.
‏לפי המיתוס,
‏הפירמידה הגדולה של צ'ולולה ‏נבנתה על ידי גזע של ענקים.
‏היה היו פעם ענקים במקסיקו העתיקה,
‏עד שאל הגשם, טלאלוק, ‏כעס ושלח מבול גדול להשמיד אותם.
‏רק שבעה שרדו את האסון.
‏מחשש שיגיע מבול נוסף, ‏הענק צ'לוואה, הידוע בשם "הארכיטקט",
‏הגיע לצ'ולולה,
‏ובעזרת תושבי המקום,
‏בנה הר מלאכותי עצום מלבנים,
‏פירמידה,
‏והקדיש אותה לסגידה לטלאלוק, אל הגשם.
‏ארכאולוגים רואים בכך סיפור דמיוני בלבד,
‏אבל אני חושב שאם נתעלם לחלוטין מהאגדה
‏נסתכן בפספוס של כמה רמזים חשובים
‏למקורות המקום המדהים הזה.
‏אולי אותו ארכיטקט
‏שהופיע בצ'ולולה אחרי מבול גדול
‏לא היה ענק מבחינה פיזית,
‏אלא אחד מהענקים האינטלקטואלים
‏של תרבות מתקדמת שאבדה בהיסטוריה.
‏אל לנו לצפות שיהיה קל למצוא את הראיות,
‏משום שבדיוק כמו בצ'ולולה, ‏אנדרטאות עתיקות ממוקמות לעיתים קרובות
‏מעל מבנים עתיקים עוד יותר,
‏ומטשטשות את מקורותיהם.
‏נסיעה של כשעתיים וחצי לכיוון צפון-מערב
‏מביאה אותנו לאתר מדהים נוסף ‏שמעניק לי את הרמז הבא.
‏על ראש גבעה בעלת צורה ייחודית זו,
‏יושב מתחם אצטקי עתיק ‏הידוע בשם טקסקוטזינגו.
‏- טקסקוטזינגו -
‏פה, בטקסקוטזינגו, ‏אנחנו נתקלים בעוד פירמידה,
‏הפעם, כזו שנוצרה על ידי כדור הארץ בעצמו.
‏קל להבין למה המקום הזה
‏משך אליו בעוצמה את הקדמונים.
‏ברור שהייתה לפירמידות חשיבות ‏במקסיקו העתיקה.
‏פה, במאה ה-15,
‏האצטקים בנו רשת מדהימה ‏של גינות מדורגות ובריכות
‏שהושקו באמצעות אמות מים שנבנו בחוכמה
‏והורידו מים ממאגר בפסגת ההר.
‏זה ממש כמו הגנים התלויים בבבל, ‏בסגנון מסו-אמריקאי.
‏אבל למרבה הפלא, החקירות שלי מצאו
‏שהכול הוקדש לאותו אל קדום
‏המקושר לפירמידה הקדומה ביותר של צ'ולולה…
‏טלאלוק, אל הגשם והשיטפונות, ‏שהפולחן שלו קדם בהרבה לתרבות האצטקית.
‏ארכאולוגים סבורים שהאצטקים
‏היו הראשונים ששמו לב לטקסקוטזינגו,
‏אך האם יכול להיות ‏שהאתר המדהים הזה עתיק בהרבה?
‏הקונקיסטאדורים הספרדים לקחו כמובנת מאליה
‏את העובדה שטקסקוטזינגו ‏נבנה אך ורק בידי האצטקים,
‏וכך יגידו לכם גם רוב הארכאולוגים.
‏אבל מה אם האצטקים פשוט שיפצו והוסיפו לאתר
‏שנוצר במקור ‏על ידי ציוויליזציה עתיקה בהרבה?
‏הסופר מרקו ויגאטו סבור ‏שהראיות מרמזות שבדיוק כך היה.
‏- מרקו ויגאטו ‏מחבר "האימפריות של אטלנטיס" -
‏ברור לגמרי שהאתר שופץ ‏במשך תקופה ארוכה מאוד.
‏הסלעים הם מסוג קשיח במיוחד של אבן בהט.
‏אם תביט באתר
‏תראה שכמה ממשטחי האבן האלה בלויים מאוד.
‏חלקים מסוימים באתר ‏מראים סימנים ברורים של שחיקה
‏שכנראה נוצרה במשך אלפי שנים,
‏בהתחשב בעובדה שזו אבן קשיחה ביותר.
‏כן. אז לדעתך, האצטקים, ‏כפי שאנחנו יודעים, הגיעו בשלב מאוחר,
‏אבל הם מצאו את האתר הזה בנוי לפחות חלקית
‏והם המשיכו בעבודה
‏ופיתחו אותו עוד. ‏-נכון.
‏זה רעיון רדיקלי.
‏האם יכול להיות שתרבות עתיקה בהרבה פיסלה
‏חלק מהמאפיינים הייחודיים יותר שבצד הגבעה?
‏כמו המגליתים השחוקים מאוד ‏שפזורים על האדמה.
‏והחדר הזה שנחצב מאבן היסוד.
‏כמעט בטוח שהאתר הזה קדם לאצטקים.
‏הוא פשוט נכבש והשתמשו בו מחדש.
‏זו מסקנה שארכאולוגים יחלקו עליה,
‏אבל קיימות ראיות רלוונטיות שיש לשקול.
‏לא רחוק מפה, באפיק נחל יבש לרגלי הר,
‏התגלה פסל ענקי של אל הגשם טלאלוק.
‏הפסל בגדול ביותר ביבשת אמריקה כולה ‏שנחצב מאבן יחידה.
‏ארכאולוגים מתארכים אותו ‏לסביבות שנת 700 לספירה,
‏הרבה לפני שהאצטקים שלטו באזור.
‏זו ההוכחה שכבר סגדו לטלאלוק, אל הגשם,
‏תרבויות קדומות יותר באזור הזה,
‏אולי תחת כמה שמות שונים,
‏במשך כ-1,000 שנים, ואולי אף יותר.
‏למעשה, טלאלוק, כדמות מיתולוגית,
‏היה קיים מוקדם בהרבה,
‏עוד בתרבויות העתיקות ביותר ‏של מקסיקו הפרהיסטורית.
‏והוא לא היחיד.
‏- אמצא דרך או אבנה דרך -
‏המבול הגדול שאותו שלח אל הגשם הכין את הבמה
‏להופעתה של הדמות המסקרנת ביותר ‏במיתולוגיה המקסיקנית…
‏קצלקואטל.
‏לאחר המבול הגדול,
‏הגיע זר מהמזרח לחופי מקסיקו
‏בסירה ללא משוטים, ‏שלפי האגדה נישאה על ידי נחשים.
‏שמו היה קצלקואטל,
‏ומשמעות השם היא "הנחש בעל הנוצות".
‏הוא וחסידיו לימדו את המקומיים ‏לגדל יבולים ולביית בעלי חיים.
‏הוא העניק להם חוקים
‏והדריך אותם בדרכי האדריכלות, ‏האסטרונומיה והאומנויות.
‏הם סגדו לו כאל.
‏אבל לאחר שהודח באלימות ‏על ידי חסידיו של אל מלחמה מקסיקני,
‏קצלקואטל הפליג למזרח, ‏עם הבטחה שישוב יום אחד.
‏אגדת קצלקואטל סופרה במשך דורות ‏ועדיין מסופרת היום.
‏מתואר אדם בעל זקן עבות.
‏הוא נשמע קצת כזר שמקורו מעבר לאוקיינוס
‏והוא מביא את מתנת הציוויליזציה.
‏מה שכל כך מדהים אותי ‏היא התכיפות שבה אנחנו שומעים את הסיפור
‏מתרבויות שלכאורה ‏אין להן שום קשר למקסיקו העתיקה.
‏הרקע זהה תמיד. קרה אסון עצום.
‏העולם שקע באפלה, ‏שיטפונות ותוהו ובוהו בכל מקום.
‏החברה קרסה.
‏ואז, מתוך האפלה מופיעה דמות בעלת הידע
‏הדרוש להקמת ציוויליזציה.
‏והדמות הזו מלמדת את ניצולי האסון המדוכדכים
‏איך להתחיל ציוויליזציה מחדש.
‏במיתולוגיה היוונית זה היה הטיטאן פרומתאוס,
‏אשר, לאחר מבול גדול, ‏חלק את סוד האש עם בני האדם.
‏בהרי האנדים שבדרום אמריקה
‏התרבויות שקדמו לאינקה ‏תיארו איש מזוקן עטוי גלימה בשם ויראקוצ'ה,
‏שהופיע מתוך אגם גדול…
‏- סקסייוומאן ‏פרו -
‏ולימד את המקומיים איך ליצור מבנים מדהימים
‏שקיימים עד היום.
‏אפילו באוקיינוס השקט, ‏אגדות פולינזיות מספרות על מאווי,
‏שיצר את האיים שלהם ‏כשמשך אותם מרצפת האוקיינוס,
‏ואז לימד את תושבי האיים ‏לעבוד בעזרת כלי אבן
‏ולבשל את מזונם.
‏ארכאולוגים אומרים ‏שהגיבורים יוצרי התרבויות האלה
‏הם פשוט המצאות ‏מתוך סיפורי הקדמונים המפורטים,
‏אבל לי קשה להתעלם מקווי הדמיון.
‏מה אם הסיפורים האלה מתארים ‏שורדים מציוויליזציה מפותחת
‏שאבדה באסונות המבול והאש הגדולים שהתרחשו,
‏כפי שאנו יודעים, ‏לקראת סוף עידן הקרח האחרון.
‏המיתוסים של מקסיקו,
‏ובמיוחד הסיפור על קצלקואטל,
‏קשורים בדיוק לאירוע אפוקליפטי כזה.
‏ומרקו סבור שיש תיעוד שלו
‏במרחק כמה שעות נסיעה דרומית למקסיקו סיטי,
‏בין המקדשים העתיקים של שוצ'יקאלקו
‏- שוצ'יקאלקו -
‏כמו צ'ולולה, העיר הזו נבנתה במקור ‏על ידי תרבות ילידית,
‏שעליה ידוע לנו מעט מאוד, ‏במאה השביעית לספירה.
‏פה תמצאו שרידים של שתי פירמידות גדולות.
‏אחת הוקדשה לאל הגשם,
‏והשנייה הוקדשה ‏לגיבור המתרבת של מקסיקו, קצלקואטל.
‏הגעתי לפה כדי ללמוד עוד ‏על הדמויות המיתיות-לכאורה האלה.
‏ארכאולוגים חושבים שמיתוסים ‏הם דמיוניים ומקוטעים.
‏הם מתעלמים מהם לחלוטין ‏בניסיונותיהם לשחזר את העבר.
‏אבל פה בשוצ'יקאלקו, ‏כמה חוקרים מוצאים ניסיון
‏ליצור תיעוד קבוע
‏לאחד המיתוסים החשובים ביותר ‏במקסיקו העתיקה.
‏תיעוד שלדעתם משמר פרק נשכח בפרהיסטוריה.
‏מארבעת צדדיו, המקדש של קצלקואטל עטוף
‏בגילופים מורכבים של דמות האל
‏בהתגלמותו כנחש עטוי הנוצות.
‏ברור שהוא היה דמות חשובה ‏כבר בשנת 700 לספירה.
‏אבל מרקו סבור שהחריטות האלה באבן
‏עשויות לחשוף פרטים חסרים בסיפור המקור שלו.
‏מה מיוחד במקדש הזה?
‏אז בשכבה התחתונה של הפירמידה יש לנו
‏למעשה ייצוג של הגעתו של קצלקואטל
‏שמתפרס של שלושת הצדדים…
‏כן. ‏-של הפירמידה,
‏עד שאנחנו מגיעים לגליף החשוב הראשון, פה.
‏ומה שרואים פה הוא מקדש בוער.
‏יש לך המגילות האלה, של עשן או אש.
‏כאילו הן נשרפות. ‏-נכון. בדיוק.
‏מה לגבי התפתלויות הנחש שמסביבן?
‏איך אתה מפרש אותן בהקשר הזה?
‏כן, טוב, זה זנב הנחש.
‏כן. ‏-אז הוא מלופף סביב המקדש הבוער.
‏זה נראה כמעט כמו גל שמכה…
‏אוקיי. ‏-…במקדש מהצד.
‏אתה כמעט יכול לראות את זה כייצוג של אי.
‏אז יש לנו מקדש שעולה בלהבות
‏וגלים שמכסים אותו, זה מה שאתה רואה?
‏בדיוק. ‏-כן.
‏ספר לי מה הפרשנות שלך לסצנה הזו, מרקו.
‏טוב, יושבת דמות רבת עוצמה בבירור,
‏שנראית כאילו היא על רפסודה של נחשים
‏שכמעט שטה הלאה מהמקדש הבוער.
‏מה שאתה רואה פה הוא תיאור של אסון
‏שקורה במקום מסוים, שקצלקואטל מצליח לשרוד.
‏יש לך רעיון של אל שמגיע מארץ שנחרבה.
‏ויש לך את הגעתו של האל קצלקואטל למקסיקו,
‏כמייסד הציוויליזציה המסו-אמריקאית.
‏זו כרוניקה שמתארת עבר רחוק מאוד.
‏פרשנותו של מרקו לחריטות שעל המקדש ‏כתיאור של אפוקליפסה עתיקה
‏סותרת את כל הדעות הארכאולוגיות.
‏אבל זה לאו דווקא אומר שהוא טועה.
‏מקדש הנחש עטוי הנוצות הוא בן כ-1,300 שנים,
‏והארכאולוגים צודקים כשהם אומרים
‏שלא קרה באותה תקופה שום אסון גלובלי
‏שהיה יכול לשמש כהשראה למיתוס של קצלקואטל.
‏זה לא העניין.
‏המסורת בהחלט עתיקה יותר מהמקדש.
‏עד כמה עתיקה? איש אינו יודע.
‏אבל יש תקופה אחת בפרהיסטוריה ‏שמתאימה לסיפור בצורה מושלמת.
‏גאולוגים אישרו שאכן, ‏הייתה מין אפוקליפסה עתיקה.
‏תקופה של אסונות גדולים ושל שיטפונות
‏שהייתה לה השפעה עצומה על האזור, ‏כפי שהייתה לה כמעט על כל מקום אחר בעולם…
‏מתישהו בסוף עידן הקרח האחרון, ‏לפני כ-12,800 שנים.
‏האם יכול להיות שסיפור הגעתו של קצלקואטל ‏מגיע מאותה תקופה?
‏אני לא מטיל ספק בגיל המבנה עצמו.
‏מה שיש לנו פה ‏הוא פשוט תיאור של סיפור ישן הרבה יותר.
‏אז אולי מה שחסר בארכאולוגיה, לדאבוני,
‏הוא ארכאולוגיה של רעיונות.
‏אולי הם מתמקדים יתר על המידה ‏בתיארוך של מבנה מסוים
‏ולא שוקלים את הרעיונות שהוא מציג.
‏נכון.
‏אם נסכים להביט אחורה
‏אל מעבר לאופקים המלאכותיים ‏שהארכאולוגיה קובעת,
‏אז המיתוס הזה מיד מתחיל להיות הגיוני,
‏לא כתיאור דמיוני של אירועים מדומיינים,
‏אלא כתיעוד אמיתי של עבר אבוד ונשכח.
‏ארכאולוגים דוחים כל הצעה מהסוג הזה,
‏אבל אני לא יכול להתעלם
‏מהעובדה שהסיפורים האלה ‏על גיבורים מתרבתים נפוצים כל כך.
‏לפעמים הם מספרים על אלים, ‏לפעמים על בני אדם,
‏שהגיעו בתקופה כאוטית לאחר אסון גדול.
‏לימדו את הניצולים
‏כישורי חקלאות, ארכיטקטורה, ‏הנדסה ואסטרונומיה.
‏במסורות האלה,
‏אני מאמין שנמצאות ‏טביעות אצבעותיה של ציוויליזציה אבודה.
‏אם כך, איפה הייתה ממוקמת ‏הציוויליזציה הזו לפני שהאסון החריב אותה?
‏קיימות הרבה אפשרויות ‏שמעולם לא נשקלו כראוי.
‏משום שכפי שראינו, בשיא עידן הקרח האחרון…
‏- ג'אווה -
‏כדור הארץ נראה שונה מאוד.
‏- סונדאלנד - מפרץ בנגל - האוקיינוס ההודי -
‏אבל רמזים נוספים מחכים לנו ‏ברבע מהדרך סביב העולם.
‏שם, בדיוק כמו בצ'ולולה,
‏עשרות מקדשים עצומים נבנו, כך מאמינים,
‏על ידי גזע קדום של ענקים,
‏על איים שלא היו איים בעבר, בלב הים התיכון.
‏ולשם המסע שלי לוקח אותי עכשיו,
‏לחידה ענקית בסלע.
‏המגליתים המסתוריים של מלטה.
‏תרגום כתוביות: אריאן הד